2019. gada Noteikumi Nr.

Rīgā (prot. Nr.            . §)

**Grozījums Ministru kabineta 2013. gada 26. novembra noteikumos Nr. 1354 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā"**

Izdoti saskaņā ar

likuma "Par Valsts ieņēmumu dienestu"

8. panta 3. punktu

Izdarīt Ministru kabineta 2013. gada 26. novembra noteikumos Nr. 1354 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" (Latvijas Vēstnesis, 2013, 233. nr.; 2016, 159. nr.; 2017, 158. nr.; 2019, 13. nr.) grozījumu un papildināt noteikumus ar 32.2, 32.3, 32.4, 32.5 un 32.6punktu šādā redakcijā:

"32.2 Valsts ieņēmumu dienests mēneša laikā pēc šo noteikumu 32.3., 32.5., 32.6., 32.8. un 32.9. apakšpunktā minētās valstij piekritīgās mantas pieņemšanas un uzskaitīšanas nosūta attiecīgajām valsts institūcijām uzaicinājumu bez maksas pārņemt valstij piekritīgo mantu. Uzaicinājumam pievieno šo noteikumu 33. punktā minētos dokumentus.

32.3 Valsts ieņēmumu dienests mēneša laikā pēc šo noteikumu 32.4. apakšpunktā minētās valstij piekritīgās mantas pieņemšanas un uzskaitīšanas nosūta attiecīgajai pašvaldībai informāciju lēmuma pieņemšanai.

32.4 Valsts ieņēmumu dienests mēneša laikā pēc attiecīgās pašvaldības lēmuma vai atteikuma saņemšanas par šo noteikumu 32.4. apakšpunktā minētās valstij piekritīgās mantas pārņemšanu nosūta informāciju valsts akciju sabiedrībai "Privatizācijas aģentūra".

32.5 Valsts ieņēmumu dienests mēneša laikā pēc informācijas saņemšanas par attiecīga Ministru kabineta rīkojuma stāšanos spēkā nosūta šo noteikumu 32.4. un 32.7. apakšpunktā minētajām institūcijām uzaicinājumu bez maksas pārņemt valstij piekritīgo mantu. Uzaicinājumam pievieno šo noteikumu 33. punktā minētos dokumentus.

32.6 Izdevumus, kas veidojas no brīža, kad manta piekrīt valstij, līdz brīdim, kad tā tiek nodota bez maksas, sedz:

32.61. attiecīgais valdītājs – ja attiecīgā pašvaldības dome nav pieņēmusi lēmumu vai atsakās pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.5., 32.6., 32.8. un 32.9. apakšpunktā minētajos gadījumos;

32.62. pārvaldītājs – šo noteikumu 32.3. apakšpunktā minētajā gadījumā;

32.63. attiecīgā pašvaldība – ja pašvaldība ir pieņēmusi lēmumu pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.7. apakšpunktā minētajā gadījumā."

Ministru prezidents A. K. Kariņš

Finanšu ministrs J. Reirs